Diari Oficial de la Generalitat Valenciana


Sumari del DOGV 6215, del 26-02-2010 (2010/2134)

RESOLUCIÓ de 24 de febrer de 2009, de la Direcció General per al Canvi Climàtic, per la qual s'atorga a Avícola Vicent, SL l'autorització ambiental integrada per a una explotació avícola de posta al terme municipal de Benicarló.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2134


Data del document
:   24-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 24 de febrer de 2009, de la Direcció General per al Canvi Climàtic, per la qual s'atorga a Avícola Vicent, SL l'autorització ambiental integrada per a una explotació avícola de posta al terme municipal de Benicarló. [2010/2134]  
Vistos els documents que consten en l'expedient 308/06 IPPC, instruït a instàncies de Vicente Javier Vicent Codorniu, en representació d'Avícola Vicent, SL, a fi d'obtenir l'autorització ambiental integrada per a una explotació avícola de posta al terme municipal de Benicarló, s'emet aquesta resolució de conformitat amb els següents  
Antecedents de fet  
1. Amb data 28 de desembre de 2006 Vicente Javier Vicent Codorniu, en representació d'Avícola Vicent, SL, amb CIF K09424437, va presentar al Registre General de la Conselleria de Territori i Habitatge una sol·licitud d'autorització ambiental integrada per a una explotació avícola de posta ubicada al polígon 16, parcel·la 255-B, de Benicarló (Castelló), que es detalla en l'annex I.  
S'ha incorporat a l'expedient una còpia de l'informe de compatibilitat urbanística emés per l'Ajuntament de Benicarló en data 30 de gener de 2009, en el qual s'indica que la permanència de la granja, en el seu estat actual, al sector 8B, és compatible des del punt de vista urbanístic, i s'ha de definir, per a determinar-ne la possibilitat d'ampliació o modificació, la normativa específica que permet el seu funcionament normal.  
2. Amb data 9 de març de 2007 es va requerir a l'empresa que aportara la documentació necessària a fi d'admetre a tràmit la sol·licitud. Una vegada aportada la documentació, la Conselleria la va remetre a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, a fi que informaren sobre la suficiència de la documentació aportada.  
3. Amb data 20 de juny de 2007 es va rebre un informe favorable del Servei de Protecció de l'Ambient Atmosfèric en matèria de contaminació acústica.  
Així mateix, amb data 28 de juny de 2007 es va rebre un informe del Servei de Residus Industrials, mitjançant el qual se sol·licitava la presentació de documentació complementària, la qual va ser requerida per aquesta Conselleria amb data 25 d'octubre de 2007 i aportada per l'empresa el 10 de desembre del mateix any.  
Amb data 7 d'agost de 2007 es va rebre un informe de la Conselleria d'Agricultura, Pesca i Alimentació, en el qual es feia constar la suficiència i l'adequació de la documentació presentada.  
4. Amb data 4 de febrer de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5695).  
Durant el període d'informació pública no s'ha presentat cap al·legació al projecte, ni en aquesta Conselleria ni a l'Ajuntament de Benicarló, i així consta en l'expedient certificat de la informació pública.  
5. Una vegada transcorregut el termini d'informació pública, amb data 13 de juny de 2008 es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
6. Amb data 6 d'agost de 2008 es va rebre l'informe favorable de la Confederació Hidrogràfica del Xúquer, supeditat al compliment de diverses condicions.  
Amb data 22 de setembre de 2008 es va rebre un informe de la Conselleria d'Agricultura, Pesca i Alimentació, en el qual es feia constar que la ubicació de l'explotació és la precisa per a l'adequada explotació ramadera.  
Així mateix, s'han incorporat a l'expedient els informes d'adequació emesos pel Servei de Residus Industrials i l'Ajuntament de Benicarló.  
7. Amb data 20 de febrer de 2009 es va fer el tràmit d'audiència a l'interessat.  
8. Amb data 24 de febrer de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 308/06 IPPC de sol·licitud d'autorització ambiental integrada, promoguda per Avícola Vicent, SL.  
Als fets anteriors són aplicables els següents  
Fonaments de dret  
1. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.3.a de l'annex I de la Llei 2/2006.   
2. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Avícola Vicent, SL l'autorització ambiental integrada per a l'explotació avícola de gallines ponedores ubicada al polígon 16, parcel·la 255-B, de Benicarló (Castelló), la qual queda inscrita en el Registre General d'Instal·lacions IPPC de la Comunitat Valenciana amb el número 377-09/AAI/CV, condicionada al compliment dels requisits següents:  
1. Emissions atmosfèriques  
Les emissions difoses a l'atmosfera estimades per al conjunt de l'explotació són les següents:  
  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, al perímetre de la parcel·la s'han de complir els límits sonors externs establits per a zones d'ús industrial, que són els següents:  
  
Cada cinc anys s'ha de fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
Es concedeix un termini de tres mesos, a partir de la finalització de 'ampliació prevista, perquè es presente l'informe de l'última auditoria acústica realitzada.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Olors  
En el termini màxim de sis mesos des de l'obtenció de l'autorització ambiental integrada, cal presentar un estudi olfactomètric realitzat per una entitat col·laboradora en matèria de qualitat ambiental, d'acord amb la norma UNE-EN 13718, en el qual es determine, mitjançant la tècnica de l'olfactometria dinàmica, els nivells d'olor a l'entorn immediat de la instal·lació.  
En tot cas, els nivells d'olor no han d'excedir les cinc unitats d'olor a les zones residencials d'afecció, considerant el percentil 98 de les mitjanes horàries al llarg d'un any.  
Si els resultats de l'estudi olfactomètric determinen que els nivells superen les cinc unitats d'olor, cal presentar una proposta de mesures correctores a fi de reduir les molèsties en el termini que les millors tècniques disponibles permeten. En aquest cas, cal fer de nou els mesuraments en el termini d'un any d'implantació de les noves mesures correctores previstes.  
En tot cas, es repetirà cada tres anys l'estudi olfactomètric fet per una entitat col·laboradora en matèria de qualitat ambiental, d'acord amb el Decret 229/2004, de 15 d'octubre.  
4. Abocaments  
4.1. Aigües residuals  
La Confederació Hidrogràfica del Xúquer emet un informe favorable sobre la gestió de les aigües residuals, amb les condicions següents:  
1. Respecte a les aigües residuals domèstiques procedents del sanejament dels treballadors de l'explotació ramadera, el titular ha de mantenir els abocaments de les aigües residuals sanitàries generats connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic, i ha de presentar davant de l'òrgan competent per a l'atorgament de l'autorització ambiental integrada un certificat de connexió dels abocaments d'aigües residuals emés pel titular de la xarxa de sanejament. Així mateix, el titular ha de presentar, prèviament a l'autorització d'inici de l'activitat, un informe emés per l'ens encarregat de la gestió de la depuradora de destinació, en el qual es pronuncie expressament de manera favorable a la connexió de l'abocament de l'esmentada activitat, indicant-hi expressament que aquests abocaments són compatibles amb el compliment dels valors límit d'emissió que fixa l'autorització d'abocament de la depuradora, tant des del punt de vista del volum com per la qualitat de l'influent.  
Fins que es faça la connexió al clavegueram cal clausurar la fossa sèptica, ja que la instal·lació d'una depuradora no es considera un sistema genèricament viable, atés que l'escàs volum d'abocament generat n'implica un funcionament discontinu, i per tant no és fiable la seua depuració, la qual cosa impossibilita el compliment dels valors límit d'emissió que s'establirien per a l'abocament al domini públic hidràulic. Per això, excepte casos justificats, cal emmagatzemar les aigües residuals en un depòsit estanc i impermeable per a la retirada posterior per un gestor autoritzat o la gestió d'aquestes i de la resta de residus generats segons el que estableixen les disposicions legals vigents.  
2. Respecte al tractament de la gallinassa generada pels animals es recorda que, d'acord amb la disposició addicional cinquena de la Llei 10/1998, de residus, la utilització com a fertilitzant agrícola d'aquests residus, quan es facen servir en el marc de les explotacions agràries, no tindrà la consideració d'abocament a l'efecte que estableix l'article 100 del text refós de la Llei d'aigües (Reial decret legislatiu 1/2001), i estarà subjecta a la normativa que aprove el Govern a aquest efecte i a les normes addicionals que, si s'escau, aproven les comunitats autònomes.  
En tot cas, les instal·lacions ramaderes han de disposar de femers amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat dels depòsits d'emmagatzematge del fem, com també la incorrecta aplicació agronòmica, quan aquesta siga la forma d'eliminar-los, podrà donar lloc a la incoació d'un expedient sancionador per infracció tipificada en la lletra f) de l'article 116.3 de la mateixa llei.  
3. En tot cas, es recorda al titular de l'activitat que té terminantment prohibit efectuar cap abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
4. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
5. Protecció del sòl i de les aigües subterrànies  
La gestió del fem de l'explotació està subjecta a les condicions que fixa la Llei 6/2003, de 4 de març, de ramaderia de la Comunitat Valenciana, com també a qualsevol altra normativa que s'aprove a aquest efecte.   
La gallinassa s'arreplega per mitjà de cintes transportadores ubicades sota cada pis de gàbies, i posteriorment es carrega en el camió de l'empresa encarregada de la retirada. Les cintes transportadores que s'ubiquen a l'exterior de les naus han d'estar cobertes i les zones d'eixida de la gallinassa s'han d'impermeabilitzar mitjançant una solera de formigó.  
Així mateix, l'explotació ha de disposar d'un femer o ha de condicionar les superfícies de què disposa a l'eixida de les cintes transportadores. Aquest ha de tenir una capacitat suficient per a l'emmagatzematge de la gallinassa, ha de ser impermeable, ha de tenir parets amb una altura suficient per a contenir la gallinassa i amb un sistema per al control de lixiviats degudament dimensionat. Se li concedeix un termini de sis mesos, a partir de la concessió de l'autorització ambiental integrada, per a presentar una memòria en què s'indique i es justifique l'opció escollida, la ubicació, les dimensions i les característiques constructives. En acabar les obres, caldrà aportar un certificat d'impermeabilitat i estanquitat de l'opció escollida i un certificat tècnic de final d'obra, en el qual se n'indiquen les característiques, per a la qual cosa es concedeix un termini de 12 mesos des de la concessió de l'autorització ambiental integrada.  
La gallinassa és retirada i gestionada per l'empresa Hortalizas La Carrasca, SL.  
No s'ha de fer cap abocament que puga afectar el sòl o les aigües subterrànies.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
  
\* \* \* \* \*  
La instal·lació disposa d'abastiment d'aigua procedent d'un pou autoritzat ubicat a la partida de les Ribes del terme de Benicarló, parcel·les 243 i 245.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana seran aplicables supletòriament a la normativa sectorial per a la gestió de subproductes animals (animals morts i deixalles d'origen animal), que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà, i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Pel que fa a la gestió dels residus sanitaris, cal ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud que es detalla a continuació i la capacitat total de l'explotació detallada en l'annex I siga de 108.000 places de gallines ponedores.  
Aquest centre productiu està inscrit en el Registre de Petits Productors de Residus Perillosos de la Comunitat Valenciana.  
Els residus 15 01 01 Envasos de paper i cartó i 15 01 02 Envasos de plàstic, procedents de l'envasament d'ous, com també 18 02 08 Medicaments diferents dels especificats en el codi 18 02 07, s'han de destinar a un gestor autoritzat, i en el termini de tres mesos cal aportar una còpia dels documents d'acceptació de cadascun. Aquests documents han de ser originals (o compulsats), han d'estar segellats pel gestor i han d'estar vigents.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període han de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals.  
Cal presentar un pla de prevenció i reducció de residus perillosos d'acord amb el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional quarta (DOGV 15/12/2000).  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els animals morts tindran la consideració de material de la categoria 2, d'acord amb el que estableix el Reglament CE 1774/2002, com també el Reial decret 1429/2003, de 21 de novembre de 2003, pel qual es regulen les condicions d'aplicació del reglament esmentat, per la qual cosa s'han d'arreplegar, transportar, identificar i eliminar segons el que estableix aquest reglament.  
Finalment, cal portar un registre documental relatiu a la producció i utilització de fem (en el qual han de figurar la quantitat, la naturalesa, l'origen, la destinació, la freqüència de recollida, el mitjà de transport i el mètode de valorització o eliminació del fem gestionat) i la retirada per part d'una empresa autoritzada de les baixes animals generades en l'explotació.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats, cal desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
8. Altres condicions  
En relació amb les normes mínimes de benestar animal, cal tenir en compte el que estableix el Reial decret 3/2002, d'11 de gener, pel qual es fixen les normes mínimes de protecció de les gallines ponedores.  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
L'explotació i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
Es concedeix un termini de tres mesos, a partir de la concessió de l'autorització ambiental integrada, perquè presenten un estudi de protecció contra incendis de tota l'activitat, d'acord amb el que estableix el Reial Decret 2.267/2004, de 3 de desembre, pel qual s'aprova el Reglament de seguretat contra incendis en els establiments industrials, i un estudi d'accessibilitat, d'acord amb la Llei 1/1198, el Decret 39/2004 i l'Ordre de 25 de maig de 2004, d'accessibilitat i supressió de barreres arquitectòniques, urbanístiques i de comunicació.  
En el control inicial s'ha de comprovar que s'han aplicat les mesures que preveu el projecte.  
9. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis mesos el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. La visita serà realitzada en el termini de tres mesos per una entitat col·laboradora acreditada per al control integrat de la contaminació, segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental, accidents greus i autoprotecció, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 24 de febrer de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'empresa Avícola Vicent, SL té una explotació avícola de gallines ponedores al terme municipal de Benicarló (Castelló), composta per tres naus amb capacitat per a 108.000 places de gallines ponedores.  
L'activitat consisteix en l'allotjament de les gallines en gàbies per a la producció d'ou per a consum humà. Les polletes es traslladen a les naus de posta a l'edat de 17-19 setmanes, i tenen uns dies per a adaptar-se a la bateria abans de començar la posta. Coincidint amb el final de cada cicle de posta, es fa una desinfecció i desinsectació integral de les naus.  
La instal·lació disposa d'un abastiment d'aigua procedent d'un pou autoritzat ubicat a la partida de les Ribes del terme de Benicarló, parcel·les 243 i 245.  
La gallinassa s'entrega a l'empresa externa Hortalisses La Carrasca, SL. Les dejeccions s'acumulen en les cintes transportadores situades sota les gàbies, i posteriorment són carregades directament al camió de l'empresa encarregada de la retirada.